ISIGIDIMI SAMAXOSA, AUGUST 1, 1887

63

ikona eyama Kaba-ludaka impi. Eza esina isidwandwa kubonakala ukuba intliziyo zawo zimnandi, kuba enze lukulu ngalanga nye. Kute kwakuba njalo ateta kwakona ama Kaba-ludaka nenkosi, ati—Nkosi sicitakele kade, akusokubuye kutini, masisinge kwa Kubone. Ute u Mahlapa-hlapa— Ndinc'wabeni ma Kaba-ludaka, sondifo kade. Kute kusenjalo, kwavakala isandi sokuza kwama Ngwane, satsho ngondawo ebuhlungu kunene, kwati kuba usapo olungabafazi beluse luyitwele entloko impahla, luba inkosi iya kuvuma, ekute ke sakuvakala eso sandi sama kaka, nokubongana kwama Ngwane, bazilahla pantsi impahla abafazi, benza isijwili sesililo esilusizi, zaye nenkomo zisitsho ngencwina epantsi ekwalu- sizi, ekutiwa nazo zado zalila inyembezi njengezinto ezine ngqondo. Livakele ixego liyimisa ngokuyimisa impi yalo. Lavakala lisiti—Ibuto lika Ntong’ayivikwa, nama Bongwe makandinc’wabe. Utsho wayiposa ngamacalana onke, nje ngokuza kwamabuto ka Matiwane.

UKUQUBISANA KWAYO.

Agaleleka ama Ngwane, kwabambana kwade kwaba malu- nga semini emaqanda kute nqi, kuba u Mahlapa-hlapa waye salwisa ngamabuto amatatu kupela. Avakele amane esiti— Nkosi kausivulele nati side sife. Wawavulela. Yeka! ke kwajuba ikaka le Ngwane kwakupela, kwalwelwa ukufa nokupila. kaloku nje. Kude kwati xa limkayo, avuma ama Ngwane, agxotwa. Agxotiswa kunene kwade kwasebusuku. Kute kwakusa yandula ke inkosi ukuti—Hayi ke ma Kaba-ludaka, singa citakala namhla, siye kwa Kubone ema Beleni.

Kwahanjwa kwaoko. Kwavakala kuma Bele ukuba nanko u Mahlapa-hlapa esiza, yasel’ ipuma kwaoko eyama Bele.

UKUKAWULELWA KWAYO.

Kutiwa kute kwakubon’ ukuba kukwa nti, avela ama Bele esel’ebongana kade. Kute kwakuba njalo wati u Mahlapa-hlapa, ibandla lika Ntong’ ayivikwa malihambe ngapambili, amanye araule usapo nenkomo. Asel’ elwaka uluhlu kwaoko yadibana. Kwanga kungati gqwangu-gqwangu, anyatela ama Bele, agxotwa ade aya kufakwa emakaya, kwacitwa yonk’into kaloku, kwatinjwa nenkomo yazintuli. Yaba ngu- mtyutyumezo omnye onjalo kaloku ukucitana kwezizwe. Ezinye zemka ezweni lazo zingazange zenze nento le, zingaza- nge zimbone no Tshaka. U Matiwane ude waza kubulala no Ngoza Umtembu, wazakugaleleka na kuma Mpondo, kwaliwa, hayi kwabonakala ukuba zona ezi zizwe zase Bungune azinako kanye ukulwa ne Mfecane. Ude u Matiwane weza kusongwa e Mbolompeni, sekuko nabe Lungu ukuze abuye umva asel’- eya kuzisikela ku Tshaka.

INTSINGISELO ZAMA QALO ESI-XOSA.

No. 3.

[W. W. G.]

*Unyawo lwe Mfene.*

Esi silo siyi mfene, asisilo sake safuywa mntu e-Maxo- seni. Yinto ib’ikanakanyelwa ngakumagqwira kudala. Ite ukuze ibeko nje kwade kwafika intlanga zase Mbo. Izilo zokutakata zase Bungune ib’ izizikova (otunywashe) no tikoloshe, ne mpundulu kwane ncuka, inyoka nezi ngama canti. Yaye izilo zokutwasa izindlovu, ingonyama, izingwe njalo-njalo. Ke, abebe nemfene bebezifihla kunene kovimba, nezinye indawo ezikolisa ukuyiwa ngabo bodwa, ebe sekumane kuranwa ngokubonwa utupa Iwe mfene kwakusa, kwa nenqu yayo ebusuku ngase zintlanti, isanya inkomo zabanye abantu. Ke eliqalo livele kulo ndawo yokuba iyinto enqatyiswe kunene ngabaniniyo. Uti namhlanje umntu oyindzotsholo (kuba bekutshiwo kudala) oko kukuti ngu Ntaminani ngokwa namhla, kutiwe “ Lunyawo Iwe Mfene,” nokuti “ Lunyawo Iuka Janya.” Okoke kukuti sekubonakala imisebenzi yake yokugaqa ehlalele abanye abantu ngasese ebaxoka, ebahleba, esekeleze inzuzo yake kupela, waye engumntu ozifihla kunene, obonakala elungile, ekukanyela ukuba ngu ntamnani ade wumbi asangane, side nokulila wumbi ukuba ebekwa ibala nesigxeko anganeso ngokutiywa nokumonelwa, kanti kona noko kuyinyaniso ukuba ulunyawo Iwe mfene. Kwanje nge mfene leyo, kubaniniyo asikuko nokutandwa, befihlwa, betenjiwe. Lavel’ apoke eliqalo lokuti—Lunyawo Iwe Mfene. [Ma balumke abanjalo lo msebenzi awuzange kwa- kudala ube natamsanqa. U Dyudasi walilahla eb’ esele elizuzile, wapelela ekuyeni kuzixoma.—Ed. *Sigidimi.]*

*Kukutinina ukuti Embo nokuba ngum Mbo ?*

Xa sukuba umntu esiti ungum Mbo, sukuba eteta ukuti ungu mkaya, akamntu wasemzini. Baninzi abantu abangaliqondiyo elozwi nelo gama into eli teta yona nabati bayiyo ngalo. Omnye ungafika esiti xa azahlula kwezinye izizwe, ezinje ngoma Zizi, noma Bele,—“ Mna ndingum Mbo, wakwa Nantsi njalo-njalo.” Omnye wakubuza ukuba uvela pina?—Ati—“Hayi ndivela e Mbo.” Ku- pina kona?—“ Ngapa e Mpumalanga.” Asilogama lamntuna? “ Hayi asililo.” Ligama lecala esavela ngakulo. Koti kona apo liyakucaca kona eyona nto liteta yona, kumhla umntu nokuba ngo walupina uhlanga obeke wapatwa ngobukaya, wenzelwa ububele, nje ngakowabo, waza kwalomntu wabonisa izenzo nemikwa yokungabuleli, noku ngqabalaza okutile, enomoya wokuzipata, okunye wokugwilika, kwa nokuqipukelana nabo bebe ngabahlobo bake. Kutiwa ke xa kutetwa naye—“ Ungalahli i Mbo yako, ngo Poyiyana, kuba yena (u Poyiyana) uyemka ngomso.” Oko kukuti—Musa ukulahla into yako, oyiqelileyo, yase kaya, ngenxa yento yase mzini, engu “ Ntsengw’ebeka,” eka- ngela kwicala eliyakuti gqi umniniyo, okunye kuqweshe yona ikumbule kwakowayo. Yiyo ke lento kutiwa—Musa ukulahla i Mbo yako, ngomntu wase mzini u Poyiyana, umhambi, nomdluli odlulayo. Ukuba elilizwi liteta ukuti —Empumalanga singatsho sonke tina bantsundu ukuti— Singa Bambo kuba savela kona sonke, likaya letu sonke ngoko. Kwa kona, ukuba liteta ubukaya bomntu, ukuyi- qela into ngokuba iyeyako, lingaba kwaba bati banga Bambo liteta ukuti—Bayinqu yawona makaya kwezinye izizwe, ezingavelanga kwelocala, ezinje ngama Lawo njalo-njalo. Kodwa kona ukuba ngu Mbo, asikuko kuba yi Mfengu.

*“ Amatumb' Esikwenene.”*

Bekuti emanyangeni xa kutunywa umntwana kutiwe— “ Hamba mntwanam, ndokupa amatumb’esikwenene.” Eli qalo, asiliqondi kakuhle eyona nto litatyatelwe kuyo, ngapandle koku zindla indawo yokuba iyintaka enqabe kunene ukubulawa. Kodwa eyona ndawo mayibe lenziwa ngenxa yayo, isekubeni izikwenene, izintaka ezidla ngokuti xa zibuyela emakaya azo, zivela kwindawo ezimgama esukuba beziye kudla kuzo, ziti xa zibuyayo, zipapazele pezulu kakulu, zihambe zilila, zintyiloza ingonyana ezizi jungqe, zizenza ngezafobe ezitile, zahlala ke ngoko ziyinto ebunqweneleka ebantwini bonke. Ke abantwana bebe mane betenjiswa ngama tumbu azo, abebekolwa ukuba makabe ayole kunene, bahlala bewazonda ukunga bangake baweve; koko akuvakali ukuba kuko owade wake wawafumana kwabe dingwe ngawo.

*“ Ukwekwe Iwe Xwili''*

Lendawo yeli qalo izekelwe ekubeni lento ixwili yahlala inokwekwe, lunjalo nje lusulela. Selisiti ke into ukuba ayivumi ukwahlukana nenye, sekutiwa—“ Lukwekwe Iwe xwili.” Wayiteta lonto u Ntsikana ku Ngqika, xa wayemtetisa kuba esuke wati esilwa no Ndlambe no Gcaleka waya kuhlabela a Belungu e Rini, uhlanga Iwase mzini. Wati ku Ngqika—“ Utenina ukuti usilwa nohlanga Iwakowenu uye kuhlabela uhlanga Iwase mzini? Wotinina Iwaku namatela ezweni lako nje ngo kwekwe Iwe xwili? ” Okunene ke kwaba njalo. Kute emva koku gxotwa noku tinjwa ko Mnyaluza, kwahlutwa intonga kwela cibi sekutiwa lele Ntonga namhla ukususela kulo- mini, kwaza kwase kusima laposana yase Ngqakayi, zaya zisanda ngokwanda nje, laba liyazaliseka ilizwi lika Ntsikana.

*“ Ukubed'idlaba."*

Umntu obed’idlaba ngote, ebenzelwe ububele, wancedwa ebeselusizini, wasizwa, eb’esengozini, wahlangulwa ebubini, wongululwa ebesekufeni nazi ndlala, nanga maqwa, njalo-njalo, wangeniswa endlwini, wenziwa umntu, wakuselwa kuzo zonke izinto abesisulu kuzo, aze kwa lomntu ubenzelwe izinto ezi njalo, alike abe lutshaba, ngoku bonisa ngento nange mikwa ukuba akana mbulelo. *(a)* Ngokuti umcole, iti nenkosi yake yakuvelelwa bububi, nazintshaba, asuke ayishiye aye kugalela ngecala lezo ntshaba, ati ekona, abe nguyena ungasindisi nomntwana, ungena sazela soku kumbula imini zoku ncedwa kwake, nemini awaye mbi ngazo. *(b)* Ati enjalo, iti inteto yake ibe ye gxekayo ne solayo engena ndawo yambulelo, kuti endaweni yoko, azenze owaye vinjwa nokudla owaye bandezelwe, owaye bulawa njalo-njalo. Umntu onjalo kutiwa ngu Bed’idlaba. (c)